नेकपा (एमाले) को बाह्रौ“ बैठकबाट नेपाल लोकतान्त्रिक आदिवासी जनजाति महासङ्घ बनाउने पार्टीको निर्णय अहिले अहोरात्र कार्यान्वयनको तहमा उत्रिएको छ । यो महासङ्घअन्तर्गत विभिन्न घटक सङ्गठनहरूका राष्ट्रिय भेलाहरू सम्पन्न भएका छन् । तिनीहरूका राष्ट्रिय कमिटीहरू निर्माण हु“दै मातहतमा पनि अभियानकै रूपमा सङ्गठित विस्तार हु“दैछन् । संविधानसभामा सबै वर्ग, क्षेत्र, लिङ्ग, जनजातिको समानुपातिक प्रतिनिधित्व गराउन नेकपा (एमाले) ले अघि सारेको समानुपातिक निर्वाचन प्रणालीले यो समुदायको वास्तविक नेता नेकपा (एमाले) नै हो भन्ने पुष्टि गरेको छ । यस्तै मधेसीहरूको सङ्गठन निर्माणमा समेत नेकपा (एमाले) जुटिसकेको छ ।
